ཤིན་ཧྭ་དྲ་བས་ཐེན་ཅིན་ནས་ཟླ༦པའི་ཕྱི་ཚེས༡༡ཉིན་གྱི་གློག་འཕྲིན་དུ།ཐེན་ཅིན་གྲོང་ཁྱེར་འབྲིང་རིམ་མི་དམངས་ཁྲིམས་ཁང་དང་པོས།ཀྲོའུ་ཡུང་ཁང་གིས་ལྐོག་རྔན་བླངས་པ་དང་།དབང་ཆ་བྱུང་རྒྱལ་དུ་སྤྱད་པ།བསམ་བཞིན་དུ་རྒྱལ་ཁབ་ཀྱི་གསང་བ་ཕྱིར་བསྒྲགས་པ་བཅས་ཀྱི་ཉེས་མིང་ཐོག་གྱོད་དོན་དེར་འདྲི་གཅོད་ཐེངས་དང་པོའི་ཁྲིམས་ཐག་བཅད་འདུགཀྲོའུ་ཡུང་ཁང་གིས་ལྐོག་རྔན་བླངས་པའི་བྱས་ཉེས་བསགས་པར་ཚེ་བཙོན་གྱི་ཁྲིམས་ཐག་བཅད་ཅིང་ཚེ་གང་པོར་ཆབ་སྲིད་ཀྱི་དབང་ཆ་ལེན་རྒྱུ་མ་ཟད།མི་སྒེར་གྱི་རྒྱུ་ནོར་གཞུང་བཞེས་གཏོང་རྒྱུའི་ཆད་པ་བཅད་འདུགདབང་ཆ་བྱུང་རྒྱལ་སྤྱད་པའི་བྱས་ཉེས་བསགས་པར།དུས་བཀག་བཙོན་འཇུག་ལོ་བདུན་གྱི་ཁྲིམས་ཐག་བཅད་པ།བསམ་བཞིན་དུ་རྒྱལ་ཁབ་ཀྱི་གསང་རྒྱ་ཕྱིར་བསྒྲགས་པར།དུས་བཀག་བཙོན་འཇུག་ལོ་བཞི་ཡི་ཁྲིམས་ཐག་བཅད།གོང་གི་བྱས་ཉེས་གསུམ་ལ་སྟབས་གཅིག་ཏུ་ཚེ་བཙོན་གྱི་ཁྲིམས་ཐག་བཅད་ནས་ཚེ་གང་པོར་ཆབ་སྲིད་ཀྱི་དབང་ཆ་ལེན་རྒྱུ་མ་ཟད།མི་སྒེར་གྱི་རྒྱུ་ནོར་གཞུང་བཞེས་ཀྱི་ཉེས་ཆད་གཅོད་རྒྱུ་ཐག་བཅད་འདུག་པ་དང་།ཀྲོའུ་ཡུང་ཁང་གིས་ཁྲིམས་ཁང་ནས་ཁྲིམས་ཆད་དང་ལེན་གྱིས་གོང་གཏུག་བྱེད་རྒྱུ་མིན་ཚུལ་བསྟན་འདུག